ইয়েভগেনি প্রিমাকভ
ইয়েভগেনি মাকসিমোভিচ প্রিমাকভ (রুশ: Евге́ний Макси́мович Примако́в, tr. Yevgeniy Maksimovich Primakov; ২৯ অক্টোবর ১৯২৯ – ২৬ জুন ২০১৫) ছিলেন একজন রুশ রাজনীতিবিদ ও কূটনীতিক যিনি ১৯৯৮ থেকে ১৯৯৯ পর্যন্ত রাশিয়ার প্রধানমন্ত্রী ছিলেন। তার দীর্ঘ কর্মজীবনে তিনি রাশিয়ার পররাষ্ট্রমন্ত্রী, সোভিয়েত ইউনিয়নের সুপ্রিম সোভিয়েতের স্পিকার এবং ফরেন ইন্টেলিজেন্স সার্ভিসের পরিচালক হিসেবেও দায়িত্ব পালন করেন। এছাড়া প্রিমাকভ একজন বুদ্ধিজীবী (আরববিশারদ) ছিলেন এবং রুশ বিজ্ঞান আকাদেমির প্রেসিডিয়াম সদস‍্য ছিলেন।